ΚΑΝΟΝΙΣΜΟΣ (ΕΚ) αριθ. 1527/96 ΤΗΣ ΕΠΙΤΡΟΠΗΣ της 30ής Ιουλίου 1996 για την τροποποίηση του κανονισμού (ΕΚ) αριθ. 1162/95 περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1418/76 του Συμβουλίου, της 21ης Ιουνίου 1976, περί κοινής οργανώσεως αγοράς της ορύζης (1), όπως τροποποιήθηκε τελευταία από τον κανονισμό (ΕΚ) αριθ. 3072/95 (2), και ιδίως το άρθρο 10 παράγραφος 2 και το άρθρο 14 παράγραφος 16,

Εκτιμώντας:

ότι οι τιμές αγοράς από την παρέμβαση αναποφλοίωτου ρυζιού, οι οποίες προβλέπονται στο άρθρο 5 παράγραφος 2 του κανονισμού (ΕΟΚ) αριθ. 1418/76, αντικαθίστανται από την περίοδο εμπορίας 1996/1997 από ενιαία τιμή παρέμβασης 7 ότι, όσον αφορά τη μετάβαση από την περίοδο εμπορίας 1995/1996 στην περίοδο 1996/1997, είναι σκόπιμο, κατά τον υπολογισμό της μείωσης των επιστροφών στο τέλος της περιόδου, η οποία προβλέπεται στο άρθρο 12 παράγραφος 5 του κανονισμού (ΕΚ) αριθ. 1162/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1029/96 (4), να ληφθεί υπόψη η διαφορά μεταξύ των τιμών αγοράς από την παρέμβαση αναποφλοίωτου ρυζιού χωρίς μηνιαίες προσαυξήσεις της προηγούμενης περιόδου και της τιμής παρέμβασης της νέας περιόδου 7 ότι τούτο επιτρέπει να αποφευχθεί υπερβολική μείωση λόγω της χρησιμοποίησης της τιμής παρέμβασης που προβλέπεται από τον κανονισμό (ΕΟΚ) αριθ. 1418/76 αντί των τιμών αγοράς από την παρέμβαση που προβλέπεται από το άρθρο 5 παράγραφος 2 του εν λόγω κανονισμού 7

ότι πρέπει να αναφερθεί ότι η πρώτη προσαρμογή των επιστροφών γίνεται από την πρώτη ημέρα του ημερολογιακού μήνα που ακολουθεί το μήνα υποβολής της αίτησης χορήγησης πιστοποιητικού 7

ότι, για στατιστικούς λόγους, τα κράτη μέλη πρέπει να ανακοινώνουν καθημερινά τις ποσότητες ρυζιού που καλύπτονται από πιστοποιητικά εξαγωγής κατά τόπο καταγωγής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1162/95 τροποποιείται ως εξής:

1. Στο άρθρο 12 παράγραφος 4 προστίθεται το ακόλουθο εδάφιο:

«Η πρώτη προσαρμογή γίνεται την πρώτη ημέρα του ημερολογιακού μήνα που ακολουθεί το μήνα υποβολής της αίτησης χορήγησης πιστοποιητικού. Οι μεταγενέστερες προσαρμογές εφαρμόζονται κάθε μήνα.»

2. Στο άρθρο 12 παράγραφος 5 στοιχείο α), προστίθεται το ακόλουθο εδάφιο:

«Ωστόσο, όσον αφορά τη μετάβαση από την περίοδο εμπορίας 1995/1996 στην περίοδο 1996/1997, εφαρμόζεται η διαφορά μεταξύ των τιμών αγοράς αναποφλοίωτου ρυζιού από την παρέμβαση που προβλέπεται στο άρθρο 5 παράγραφος 2 του κανονισμού (ΕΟΚ) αριθ. 1418/76 χωρίς τις μηνιαίες προσαυξήσεις της περιόδου 1995/1996 και της τιμής παρέμβασης της περιόδου 1996/1997.»

3. Στο άρθρο 13 παράγραφος 2 το πρώτο εδάφιο αντικαθίσταται από το ακόλουθο εδάφιο:

«2. Όσον αφορά τα εκδιδόμενα πιστοποιητικά εισαγωγής, τα κράτη μέλη ανακοινώνουν καθημερινά τις ποσότητες που καλύπτονται από τα πιστοποιητικά ανά κωδικό προϊόντος και, για τον μαλακό σίτο, ανά κατηγορία ποιότητας και ανά καταγωγή. Η καταγωγή αναφέρεται επίσης στα πιστοποιητικά εισαγωγής ρυζιού.»

Άρθρο 2

Ο παρών κανονισμός αρχίζει να ισχύει την επομένη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Το σημείο 2 του άρθρου 1 εφαρμόζεται στα πιστοποιητικά που εκδίδονται από 1ης Μαΐου 1996.

Τα σημεία 1 και 3 του άρθρου 1 εφαρμόζονται στα πιστοποιητικά που εκδίδονται από 1ης Σεπτεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 166 της 25. 6. 1976, σ. 1.

(2) ΕΕ αριθ. L 329 της 31. 12. 1995, σ. 18.

(3) ΕΕ αριθ. L 117 της 24. 5. 1995, σ. 2.

(4) ΕΕ αριθ. L 137 της 8. 6. 1996, σ. 1.